**Søknad om ekstra ressurser for å styrke språkutviklingen for flerspråklige barn i barnehagen**

**Generell informasjon og søknadskjema for barnehageåret 2024/25**

I Kristiansand kommune organiseres støtte til styrking av språkutvikling for flerspråklige barn i barnehagen via avd. *Spesialpedagogisk støtte øst, mangfold og migrasjon.* Team Mangfold og migrasjon forvalter midler som kommer som tilskudd fra Utdanningsdirektoratet, i tillegg til kommunale midler. Midlene fra Udir er et tilskudd som skal bidra til at kommunene kan utforme tiltak for å styrke den norskspråklige utviklingen for flerspråklige barn i barnehage. Flerspråklige barn defineres her som barn med et annet morsmål enn norsk, med unntak av barn som har svensk, dansk eller engelsk som morsmål. *Tilskudd kan også gis til døve og sterkt hørselshemmede barn, når barnehagen har ansatt en flerspråklig fagarbeider/assistent som behersker tegnspråk* (Udir.no). Informasjon om støtten som tilbys følger på de neste sidene sammen med søknadskjema. Send kun søknadsskjemaene som er aktuelle. Foresatte skal informeres om tilbudet før søknaden sendes. Det er opp til foresatte å vurdere om dette er noe de ønsker å benytte seg av.

Det økonomiske tilskuddet fra Udir varierer fra år til år. De økonomiske rammene, våre faglige vurderinger og tilgang på språkkompetanse setter føringer for tildelingene våre. Det gjøres jevnlige vurderinger av fordeling av våre ressurser. Endringer i barnegruppe/behov må meldes til Mangfold og migrasjon v/teamkoordinator Grace Engstrand Strøm (grace.engstrand.strom@kristiansand.kommune.no).

**Slik søker du**

Private barnehager

Søknad sendes elektronisk via sikker epost. Merk søknaden med saksnr. 2024003570<https://www.kristiansand.kommune.no/navigasjon/innbyggerdialog-og-frivillighet/edialog/>

Kommunale barnehager

Notat med oppfølging i samlesak 2024003570. Sett Kristin Lian Lohne som mottaker.

**Søknadsfrist**

Søknadsfrist for oppstartressurser med oppstart i august/september 2024 er 12. mai, men det kan søkes gjennom hele året.

**1. Oppstartressurser på morsmål (fagarbeider eller assistent)**

Dette er aktuelt for barn og familier som behersker lite eller ingenting norsk når barnet skal ha oppstart i barnehagen for første gang. Det tildeles vanligvis 60 timer *pr. språk*. Alle språk kan søkes på, da vi rekrutterer personell ut utfra søknadene vi får inn.

**Arbeidsoppgaver for flerspråklig fagarbeider/assistent i oppstartressurs**

* Støtte flerspråklige barn til å forstå og gjøre seg forstått og bidra til å skape gode relasjoner til de andre barna i gruppa
* Samtale med barnet på dets morsmål
* Være en brobygger mellom hjem og barnehage

**Søknad om oppstartressurs på morsmål**

|  |
| --- |
| **Navn på barnehage:** |

Vi ønsker å søke om oppstartressurs i forbindelse med barnehagestart for følgende barn:

|  |  |  |  |
| --- | --- | --- | --- |
| **Barnets navn** | **F.dato** | **Språk det søkes om (vær nøye med å få dette riktig)** | **Har barnet gått i bhg. tidligere? Hvor/hvor lenge?** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| **Barnehagen har følgende språk representert hos sine flerspråklige ansatte:** |

Barnas foreldre/foresatte ønsker oppstartressurs på morsmål \_\_\_\_ (sett kryss)

Dato \_\_\_\_\_\_\_ Leders underskrift \_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Flerspråklig fagarbeider/assistent for inntil et år**

For barnehageåret 2024/25 har Mangfold og migrasjon 7 fast ansatte flerspråklige fagarbeidere/assistenter. De snakker somali, tigrinja, arabisk, russisk og ukrainsk i tillegg til norsk.

Flerspråklig fagarbeider tildeles vanligvis til barnehager som har flere barn som trenger støtte på samme morsmål. Ved endringer i barnegruppa, ved bortfall av behov for støtte eller ved endringer i behov i andre barnehager i kommunen kan ressursen bli omdisponert i løpet av barnehageåret. Dette vil i så fall skje i dialog med barnehagen.

Barnehagen forplikter seg til å skrive en enkel arbeidsplan med mål og tiltak sammen med flerspråklig fagarbeider. Planen skal være et arbeidsdokument og skal sendes (anonymisert) til teamkoordinator Grace Engstrand Strøm for Mangfold og migrasjon.

**Flerspråklig fagarbeiders arbeidsoppgaver:**

* Bidra til at språklig mangfold blir en berikelse for hele barnegruppen, støtte flerspråklige barn i å bruke sitt morsmål (Rammeplanen s. 24)
* Jobbe med å skape gode relasjoner på tvers av språk mellom barna i gruppene de jobber
* Snakke barnets morsmål og bidra til å skape forståelse og felleskap
* Være en brobygger mellom hjem og barnehage og legge til rette for gjensidig forståelse og respekt i foreldresamarbeidet
* Delta på aktuelle samarbeidsarenaer som en del av “laget rundt barnet/barnehagen”, f.eks. avdelingsmøter/gruppemøter, ledermøter, møter med ulike andre samarbeidspartnere i barnehagen
* Tett samarbeid med øvrige ansatte ved mangfold og migrasjon, samt resten av Pedagogiske og Psykologiske tjenester, for å videreutvikle det flerspråklige/flerkulturelle fagfeltet

**Søknad om flerspråklig fagarbeider**

|  |
| --- |
| **Navn på barnehage:** |

Fra august har vi følgende flerspråklige barn som har behov for ekstra støtte på morsmålet(somali, tigrinja, arabisk eller russisk/ukrainsk) for å komme inn i felleskapet i barnehagen:

|  |  |  |  |  |
| --- | --- | --- | --- | --- |
| **Barnets navn** | **F.dato** | **Språk det søkes om (vær nøye med å få dette riktig)** | **Har barnet gått i bhg. tidligere? Hvor/hvor lenge?** | **Begrunnelse for behov for morsmålsstøtte, evt. annen informasjon** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| **Beskrivelse av hvordan barnehagen ønsker å bruke den flerspråklige ressursen (fordeling på avdelinger og annet):** |

|  |
| --- |
| **Barnehagen har følgende språk representert hos sine flerspråklige ansatte:** |

Barnas foreldre/foresatte ønsker flerspråklig fagarbeider \_\_\_\_ (sett kryss)

Dato \_\_\_\_\_\_\_ Leders underskrift \_\_\_\_\_\_\_\_\_\_\_\_\_\_\_\_\_\_\_\_\_\_\_

**3.Veileder/støttepedagog i norsk for inntil ett år:**

Mangfold og migrasjon har 5 ansatte veiledere/støttepedagoger. Disse har lang erfaring som pedagogiske ledere, og har høy kompetanse innenfor flere relevante felt. I samarbeid med leder og øvrige ansatte i barnehagen skal veileder være en støtte i arbeidet med å være en inkluderende barnehage og støtte barnehagepersonalet i det allmennpedagogiske arbeidet. Det må være forankret i barnehagens ledelse at barnehagen vil jobbe med å videreutvikle språk- og læringsmiljøet sitt i samarbeid med veileder.

**Veileder/støttepedagog i norsk sine arbeidsoppgaver i barnehagen der de blir tildelt som ressurs:**

* «Bidra til at språklig mangfold blir en berikelse for hele barnegruppen, støtte flerspråklige barn i å bruke sitt morsmål og samtidig aktivt fremme og utvikle barnas norskspråklige kompetanse» (Rammeplanen s. 24)
* Observere og veilede barnehageansatte i forhold til arbeid med flerspråklige barn knyttet til barnehagens utviklingsarbeid. Veileders hovedfokus er inkludering, språkmiljø og språkstimulering
* Tett samarbeid med barnehagens ledelse om observasjonsfokus og veiledningsoppfølging
* Tett samarbeid med barnehagen om utarbeiding og gjennomføring av ulike tiltak i fht språkmiljø og språkstimulering på norsk for flerspråklige barn
* Delta på aktuelle samarbeidsarenaer som en del av “laget rundt barnet/barnehagen”, f.eks. avdelingsmøter/gruppemøter, ledermøter, møter med ulike andre samarbeidspartnere i barnehagen
* Tett samarbeid med de øvrige ansatte i Mangfold og migrasjon, og pedagogiske Psykologiske og psykologiske tjenester for å videreutvikle det flerspråklige/flerkulturelle fagfeltet i kommunen

For å få tildelt veileder/støttepedagog i norsk må alle fire punktene i søknadsskjemaet under være besvart.Punktene vil danne grunnlag for fordeling av ressurser og det videre samarbeidet mellom barnehagen og Mangfold og migrasjon.

**Søknad om veileder/støttepedagog i norsk**

|  |
| --- |
| **Navn på barnehage:** |

Vi ønsker å søke om veileder/støttepedagog i norsk.

**1. Egenvurdering av språk- og lekemiljø**

Beskriv kort og konkret barnehagens språk- og lekemiljø, og hvordan det pr i dag jobbes med flerspråklighet og språklig og kulturelt mangfold i barnehagen:

**2. Barnehagens utviklingsarbeid**

Beskriv hva som er utviklingsarbeid og mål for neste år i barnehagen, og hva dere tenker veiledere fra mangfold og migrasjon kan bidra med slik at dere kommer nærmere kommunens overordnede mål om inkluderende fellesskap:

**3. Struktur for veiledning**

Gi en kort beskrivelse av struktur for veiledning (for eksempel hyppighet og dager for avdelingsmøter, ledermøter eller andre møter hvor strukturert veiledning kan være aktuelt):

**4. Beskrivelse av behov**

Gi en kort beskrivelse av de flerspråklige barna som har behov for ekstra støtte for å bli en del av felleskapet, hvilke tiltak som tidligere er iverksatt og hvordan disse har fungert. Tiltak som er prøvd og erfaringer som er gjort må beskrives på avdelingsnivå av pedagogisk leder i samarbeid med styrer/enhetsleder.

Barnas foreldre/foresatte ønsker veileder/støttepedagog på norsk \_\_\_\_ (sett kryss)

Dato \_\_\_\_\_\_\_ Leders underskrift \_\_\_\_\_\_\_\_\_\_\_\_\_\_\_\_\_\_\_\_\_\_\_

**Annen viktig informasjon:**

Våre flerspråklige ansatte kan også bidra som kulturelle brobyggere inn i saker der kommunikasjon med foreldre eller barn oppleves vanskelig. De har lang erfaring og kan bidra med gode innspill som kan gjøre kommunikasjonen bedre.Flere av våre ansatte kan bidra i faglig utvikling av det flerspråklige og flerkulturelle fagfeltet.

Ved behov for bistand eller andre spørsmål, kontakt teamkoordinator Grace Engstrand Strøm ([grace.engstrand.strom@kristiansand.kommune.no](mailto:grace.engstrand.strom@kristiansand.kommune.no)), eller avdelingsleder Kristin Lian Lohne ([kristin.lian.lohne@kristiansand.kommune.no](mailto:kristin.lian.lohne@kristiansand.kommune.no)).